29/11/2019 | Administración LocalMunicipal
Neda
Anuncio de aprobación definitiva da Ordenanza xeral reguladora dos prezos públicos do Concello de Neda

O Pleno do Concello de Neda, na sesión celebrada o día 7 de outubro de 2019, aprobou inicialmente a Ordenanza xeral reguladora dos prezos públicos. De conformidade co disposto no apartado b) do art.49 da Lei 7/1985, do 2 de abril, Reguladora das Bases de Réxime Local, este acordo inicial expúxose ó público durante o prazo de trinta días hábiles, contados a partir do seguinte ó da inserción do anuncio no Boletín Oficial da Provincia nº 194 do día 11/10/2019; dentro dos cales os interesados podían examinar a citada Ordenanza e presentar as reclamacións e suxestiónss que estimen oportunas. Rematado o período de exposición pública, e dado que non se presentaron reclamacións contra o acordo inicial, procede levar a cabo a publicación do texto íntegro desta Ordenanza Xeral no Boletín Oficial da Provincial, a fin de que poida considerarse definitivamente aprobada.1. No uso das facultades conferidas polo artigo 127 do Texto refundido da Lei reguladora das Facendas Locais, aprobado polo Real decreto lexislativo 2/2004, de 5 de abril, o Concello de Neda poderá establecer e esixir Prezos Públicos, que se regularán polo disposto nos artigos 41 a 47 do citado Texto refundido, e polo preceptuado nesta Ordenanza.2. O obxecto da presente ordenanza é desenvolver a normativa xeral e establecer o ámbito e o procedemento de esixencia dos prezos públicos no Concello de Neda, de acordo coas disposicións que resultan de aplicación.1. Son prezos públicos as contraprestacións pecuniarias que se satisfagan pola prestación de servizos ou a realización de actividades culturais e deportivas de competencia da Entidade local, sempre que concorran as seguintes circunstancias: a) Que os servizos ou actividades sexan de solicitude ou recepción voluntaria para os administrados b) Que se presten ou realicen polo sector privado Poderán esixirse prezos públicos polas seguintes prestacións, sempre que concorran as circunstancias previstas no artigo anterior: a) Inscrición e/ou participación en cursos, talleres, xornadas, seminarios, excursións, visitas culturais, bailes, comidas, programas educativos e de conciliación da vida persoal e familiar; e demais de natureza análoga. b) Entradas en teatros, espectáculos, eventos e exposicións. c) En xeral, calquera servizo, actividade ou prestación de solicitude ou recepción voluntaria para os administrados que se realice en concorrencia co sector privado. Non poderán esixirse prezos públicos polos seguintes servizos e actividades: a) Abastecemento de auga en fontes públicas. b) Alumeado en vías públicas. c) Vixilancia pública en xeral. d) Protección civil. e) Limpeza da vía pública. f) Ensinanza nos niveis de educación obrigatoria.1. O importe dos prezos públicos deberá cubrir como mínimo o custo do servizo prestado ou da actividade realizada.2. Cando existan razóns sociais, benéficas, culturais ou de interese público que así o aconsellen, a entidade poderá fixar prezos públicos por debaixo do límite previsto no apartado anterior. Nestes casos, deberán consignarse nos orzamentos da entidade, as dotacións oportunas para a cobertura da diferenza resultante.1. Delégase na Xunta de Goberno Local as facultades para o establecemento e modificación dos prezos públicos, así como para a fixación da súa contía. Todo isto de acordo co previsto no artigo 47 do Texto refundido da lei reguladora das facenda locais, aprobado por Real decreto lexislativo 2/2004, de 5 de marzo, e 23 da Lei 7/1985, de 2 de abril.2. A delegación conferida neste precepto entenderase avocada polo Pleno da Corporación, para un acto concreto e individualizado, pola simple adopción dos acordos de establecemento, modificación ou fixación da contía dos prezos públicos, por parte do mesmo, sen que o uso desta facultade supoña a revogación da delegación que con carácter xeral efectúase no apartado anterior. O establecemento, modificación e, no seu caso, fixación de prezos públicos, deberá efectuarse de acordo co seguinte procedemento: A Xunta de Goberno Local, antes do inicio da actividade, e en base á proposta presentada pola concellería correspondente e o informe previo do departamento de servizos económicos relativo aos custos soportados polo concello na organización desta actividade, establecerá as tarifas concretas para a mesma, tendo en conta o disposto no artigo seguinte. A proposta de acordo da concellería correspondente, interesada no establecemento, modificación ou fixación do prezo público.; deberá ir acompañada dunha memoria económico-financeira que xustifique o grado de cobertura financeira dos custos do servizo, actividade ou prestación de que se trate. Acordadas as tarifas de cada actividade, o acordo será exposto no taboleiro de anuncios do concello e na súa páxina web, a efectos da súa publicidade. Na medida do posible, levarase tamén a cabo a súa publicación no BOP.1. Son obrigados ao pago dos prezos públicos os que se beneficien dos servizos, actividades ou prestacións polos que deban satisfacerse ou, no seu caso, quen ostente a representación legal.2. A estes efectos, considéranse beneficiarios e, en consecuencia, obrigados ao pago, os solicitantes do servizo, actividade ou prestación pola que se esixan os prezos públicos.1. A obriga de pagar o prezo público nace dende que se inicie a prestación do servizo ou a realización da actividade, se ben poderá esixirse un depósito previo de acordo co artigo 46.1 do Texto refundido da lei reguladora das facendas locais, e durará ata a formación da baixa ou finalización da actividade.1. O acordo da Xunta de Goberno Local previsto no artigo 6 desta ordenanza, establecerá, ademais, o réxime de xestión, que incluirá: a) Posibilidade de ingreso mediante autoliquidación dos obrigados ao pago ou mediante liquidación aprobada polo concello. b) Momentos nos que se procederá ao ingreso, podendo levarse a cabo a través dun pago único anticipado ou de modo fraccionado en varios prazos ao longo do desenvolvemento da actividade. c) Medios de pago, sendo o procedemento ordinario o de domiciliación bancaria, mediante impreso autorizante firmado polos usuarios no momento da matrícula da actividade, ou o ingreso nas contas municipais habilitadas ao efecto. Os prezos públicos de devengo periódico poderán esixirse mediante cargo na conta bancaria designada ao efecto polo obrigado ao pago, unha vez formalizada a solicitude de prestación correspondente que habilite a súa inclusión no censo de obrigados ao pago.2. A desistencia ou falta de asistencia do usuario á actividade non suporá redución nin exención da obriga de pagamento mentres non se formalice a baixa correspondente, non procedendo a devolución do ingresado con anterioridade á data de comunicación da baixa.3. No suposto de que por causas non imputables ao interesado, deixara de realizarse a actividade solicitada, procederase á devolución do ingresado na parte proporcional ás prestacións efectivamente efectuadas.4. No seu caso, a baixa no censo do obrigado ao pago de prezos públicos deberá comunicarse ao Concello nos prazos que se fixen no acordo de establecemento ou modificación do prezo público, e en todo caso, antes do inicio da prestación do servizo ou realización da actividade de que se trate. A recadación dos prezos públicos axustarase ao disposto na normativa xeral do Estado sobre cobro dos dereitos da Facenda Pública e na Ordenanza Xeral de xestión recadación e inspección. Sen prexuízo das infraccións doutra orde e das sancións que por elas se impoñan, o incumprimento das normas e defraudación de dereitos que lle correspondan ao Concello en materia de prezos públicos, será cualificado e sancionado aplicando as normas contidas na Ordenanza Xeral de xestión, recadación e inspección. A presente ordenanza entrará en vigor unha vez aprobada definitivamente, publicada no Boletín Oficial da Provincia, e teña transcorrido o prazo de 15 días que sinala o artigo 65.2 da Lei 7/1985, de 2 de abril, reguladora das bases de réxime local, permanecendo vixente ata que se acorde a súa modificación ou derrogación expresa. Vila de Neda, 26 de novembro de 2019 O alcalde Ángel Alvariño Saavedra.